Pedagoģiski medicīniskajai komisijai **iesniedzamie dokumenti piemērotākās izglītības programmas ieteikšanai pirmsskolā**:

1. **Vecāku/pilnvarotās personas iesniegums** (skat. Iesnieguma veidlapu) – veidlapu var aizpildīt vienlaicīgi ar dokumentu iesniegšanu, uzrādot bērna dzimšanas apliecību un:
   * vecāka vai pilnvarotās personas personu apliecinošu dokumentu;
   * pilnvaru, ja vecāki rakstiski pilnvarojuši personu, kura pārstāvēs bērna intereses komisijā, un pilnvarotās personas apliecinošu dokumentu;
   * bāriņtiesas pilnvarojumu, ja bērnu uz komisiju pavada aizbildnis vai audžuģimene.
2. **Ģimenes ārsta atzinums** par bērna vispārējo veselības stāvokli, norādot ziņas par bērna redzi un dzirdi.
3. **Dokumenti no izglītības iestādes - Informācija par izglītojamo komisijai** (skat. izglītības iestādes izziņas paraugu, arī Individuālais izglītības plāns, ja iestāde ir izstrādājusi)
4. **Atbilstoši traucējuma veidam iesniedzamie ārstu un speciālistu dokumenti** :
   * *ar redzes traucējumiem* – oftalmologa atzinums;
   * *ar dzirdes traucējumiem* – otolaringologa un logopēda vai audiologopēda atzinums, izglītojamiem ar smagas pakāpes (4., 5.pakāpe) vājdzirdību un nedzirdīgiem izglītojamiem – neirologa atzinums;
   * *ar fiziskās attīstības traucējumiem* – ortopēda vai rehabilitologa, vai bērnu ķirurga atzinums, izglītojamiem ar neiroloģiskām saslimšanām un fiziskās attīstības traucējumiem – neirologa atzinums;
   * *ar somatiskām saslimšanām* – alergologa vai pneimonologa, ftiziatra, endokrinologa vai gastroenterologa atzinums;
   * *ar valodas attīstības traucējumiem* – logopēda vai audiologopēda atzinums. Izglītojamiem no 6 gadu vecuma izglītības vai klīniskā psihologa atzinums;
   * *ar jauktiem attīstības traucējumiem* – izglītības vai klīniskā psihologa un psihiatra atzinums no 6 gadu vecuma;
   * *ar garīgās veselības traucējumiem* – izglītības vai klīniskā psihologa (no 6 gadu vecuma) un psihiatra atzinums;
   * *ar garīgās attīstības traucējumiem, ar smagiem garīgās attīstības traucējumiem vai vairākiem smagiem attīstības traucējumiem* – izglītības vai klīniskā psihologa un psihiatra atzinums;
   * *ņemot vērā bērna veselības stāvokļa izmaiņas*, papildus iepriekš norādītajiem atzinumiem, **veselības stāvokļa precizēšanai** var iesniegt papildus citu speciālistu atzinumus, piemēram, neirologa atzinumu, izrakstus no stacionāra, rehabilitācijas iestādes (to kopijas).